recursal/SuperWikiNEXT-32B huggingface dataset:
**Drenaj oqimi** — muayyan vaqt davomida melioratsiyalanadigan maydondan kollektor-drenaj tarmogʻi (yoki uning qismlari) orqali chiqarib yuboriladigan suv hajmi (yoki sarfi); l/s, m3/s, m3/ga bilan (oy, yil va b. uchun) ifodalanadi. D. o. miqdori gruntning suv oʻtkazish imkoniyati, maydonni drenajlash darajasi, kollektor-drenaj tarmogʻi chuqurligi, grunt suvlarining toʻyinish sharoiti, drenaj: oqimi moduli miqdori va b. omillarga bogʻliq. Sugʻorma dehqonchilik zonalari uchun yerlarning qulay meliorativ holatini taʼminlovchi D. o. miqdori sugorishga berilgan suvning 15—35% ini yoki yiliga 1,5—10,0 m3/ga ni tashkil etadi (qarang Yerlarning meliorativ holati). Drenajni loyihalashda D. o. turli usullar bilan anikla-nadi. Oʻrtacha yillik va oʻrtacha oylik D. o. miqdori suv balansi hisoblari asosida topiladi. Ishlab turgan kollektor-drenaj tarmogʻi tizimlarida D. o. gidrometrik postlarda suv sarfini oʻlchab yoki oqim moduli miqdorini topish maqsadida uning ayrim elementlari ishini oʻrganish yoʻli bilan aniqlanadi.

Adabiyot
--------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Vaterpolo** (ing. water-polo) — sport turi (qarang Suv polosi).

**Suv polosi**, vaterpolo — suvda, yaʼni toʻgʻri burchakli hovuz (30x20 m, chuqurligi kamida 1,8 m)da toʻp bilan jamoa boʻlib oʻynaladigan sport oʻyini; har jamoada 7 tadan oʻyinchi qatnashadi. Hovuzga 3x0,9 m lik 2 ta darvoza oʻrnatiladi. Oʻyinning maqsadi — raqib darvozasiga iloji boricha koʻp toʻp tushirish. Suv polosi toʻpining aylanasi 68—71 sm, ogʻirligi 400—450 gr. 1967 yildan boshlab plastmassa toʻp bilan oʻynaladi. Qoidaga koʻra, musobaqa sof oʻyin vaqti 5 min. dan boʻlgan 4 bosqichda 2 minutlik tanaffus bilan oʻtkaziladi. Har qanday usulda suzish, toʻpni 1 qoʻlda olib yurish va otish mumkin (faqat darvozabongina 2 qoʻlida oʻynaydi), qoʻlida toʻp boʻlmagan raqibga hujum qilish man etiladi. Qoidani buzganlik toʻpni oʻyinga kiritish huquqini raqibga berish, oʻyindan chiqarib yuborish (45 sek. yoki darvoza ishgʻol qilingunga qadar) bilan jazolanadi. Oʻyinning dastlabki qoidalarini shotlandiyalik V.Uilson ishlab chiqqan (1876). 19-asr oxiri — 20-asr boshlaridan Suv polosi Yevropa mamlakatlarida ommalasha boshladi. 1926-yil Xalqaro havaskorlar suzish federatsiyasi (FINA) huzuridagi Suv polosi qoʻmitasi tuzilgan. 1973 yildan jahon chempionata musobaqalari oʻtkaziladi. 1900 yildan Olimpiada oʻyinlari dasturiga kiritilgan. Oʻzbekistonda Suv polosi oʻyinlari 1946 yildan uyushtirila boshlagan. Mamlakatimizda "Mehnat", "Lokomotiv", "Spartak", "Yoshlik" va boshqa jamoalar bor. OʻzbekistanS.p. federatsiyasi 1993-yil tashkil etilgan. Erkin Shagayev sportning shu turi boʻyicha olimpiada chempionidir.

Manbalar
--------

1. ↑  "Vaterpolo" *OʻzME*. V-harfi Birinchi jild. Toshkent, 2000-yil

  


|  |  |
| --- | --- |
| toʻplar va nard toshi | *Sportga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Vattmetr** (vatt va... metr) — oʻzgaruvchan va oʻzgarmas tok elektr zanjiri quvvatini oʻlchashda ishlatiladigan asbob. Elektrodinamik, ferrodinamik, induksion, elektrostatik va issiqpik V.lari bor. Ishi ikki magnit maydonining oʻzaro taʼsiriga asoslangan. Aniq oʻlchaydigan elektrodinamik V. (rayem) qoʻzgʻalmas gʻaltak 1, qoʻzgʻaluvchan gʻaltak 2, prujinalar 3 va havo tinchlantirgichi 4 dan iborat. Qoʻzgʻalmas gʻaltak yoʻgʻon mis simdan kam oʻramli qilib yasaladi; u elektr zanjirga ketma-ket ulanadi. Bu gʻaltak V.ning tok chulgʻami deb ataladi. Qoʻzgʻaluvchan gʻaltak ingichka simdan koʻp oʻramli qilib yasaladi va elektr zanjiriga parallel ulanadi. Bu gʻaltak V.ning kuchlanish chulgʻami deb ataladi. Gʻaltaklarda tok oʻtganda magnit maydoni hosil boʻladi va qoʻzgʻaluvchan gʻaltak qoʻzgʻalmas gʻaltakka nisbatan vaziyatini oʻzgartiradi. Koʻzgʻaluvchan gʻaltak oʻqiga mahkamlangan V. mili zanjirdagi quvvat qiymatini koʻrsatadi. Keyingi yillarda raqamli V.lar ishlab chiqarila boshlandi. Ularning asosini mikroprotsessorlar va analog raqamli oʻzgartirgichlar tashkil etadi. Ularning aniqpigi ancha yuqori, puxta ishlaydi. Oʻlchash natijalarini raqamlarda koʻrsatadi va b.

Adabiyotlar
-----------

* OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Nadihal** — Hindiston ittifoqining Jammu va Kashmir hududining shimolida joylashgan qishloq. Bandipora shahridan atigi 4 km va Srinagardan 51 km uzoqlikda joylashgan. Bu Bandipora tumanidagi eng katta qishloq, bajaradigan vazifalariga qarab ham uni shaharcha sifatida qaraladi. Uning atrofida koʻplab kichik qishloqlar bor. Bu obod va zamonaviy qishloq boʻlib, 5787 kishi istiqomat qiladi (2022-yilgi rasmiy aholi roʻyxatiga koʻra). Nadihalda faqat musulmonlar yashaydi. Ushbu qishloqda ikkita davlat oʻrta maktabi, bitta oliy oʻrta maktab va ikkita oʻrta maktab mavjud. Hukumat maktablaridan tashqari, ushbu qishloqda bir nechta xususiy maktablar va „Radiant" davlat oʻrta maktabi deb nomlanuvchi davlat instituti mavjud. Nadihalda taʼlim darajasi oʻrtacha, ammo soʻnggi paytlarda sezilarli darajada oshdi.

Aholining asosiy kasbi qishloq xoʻjaligi, savdo va xizmat koʻrsatish sohalarini oʻz ichiga oladi.

Nadihalda hukumat dispanseri, panchayat ghar, A Panchayat Bxavan va yaqinda ajratilgan ISM (Hind tibbiyot tizimi) kasalxonasi mavjud. Nadihalda bir nechta shirin suv manbalari bor. Mashhuri dispanser yaqinida joylashgan. Shuningdek, ikkita bank filiali mavjud: Grameen Bank va yaqinda tashkil etilgan J&K Bank filiali (2017-yilda ochilgan). Bundan tashqari, Nadihalda Khidmat Center (J&K Bank Franchise) nomi bilan mashhur boʻlgan umumiy xizmat koʻrsatish markazi mavjud boʻlib, u IT xizmatlari, internet xizmatlari, aviachiptalar, G2C xizmatlari, B2C xizmatlari, yaqin atrofdagi deyarli 5-6 qishloqning bank xizmatlari ehtiyojlarini qondiradi.

Nadihalda 8 ta masjid, Jomiy masjidi va hayit bayrami bor. Mahalliy Auqaf qoʻmitasi tomonidan boshqariladigan „Markazi Jamia Masjid Nadihal" deb nomlangan asosiy Jamiya masjidi (barcha masjidlarga tegishli vakillik berish uchun barcha qatlamlardagi odamlardan iborat) asosiy avtobus bekatiga yaqin joyda joylashgan. U chiroyli bezatilgan va deyarli 4 qavatdan iborat.

Nadihal bozori oziq-ovqat, sabzavot va mevalar, dori-darmonlar, yogʻoch, poʻlat, temir kabi kundalik isteʼmol qilinadigan mahsulotlarni sotadigan deyarli 250 doʻkondan iborat. Nadihal bozori hozir shu qadar yaxshi tashkil etilganki, bozorda tom yopishdan tortib plitkalargacha, dori-darmonlar va hokazolarni topishingiz mumkin.

Tumanning boshqa qismlari bilan bir qatorda, Nadihal qishlogʻi ham oʻzining goʻzalligi va koʻl suvi bilan mashhur. U dunyoga mashhur Vular koʻli boʻyida joylashgan.

Manbalar
--------

1. ↑  [villageinfo.in „Nadihal"]. 2-sentabr 2022-yilda asl nusxadan arxivlandi.
2. ↑  [indiagrowing.com „Nadihal Population"]. 2-sentabr 2022-yilda asl nusxadan arxivlandi.
**Omid** Popalzay (1996-yil 25-yanvarda Kobulda tug'ilgan ) — afg'onistonlik futbolchi, yarim himoyachi. Ayni paytda u Bangladesh Premer-ligasi va Afg'oniston terma jamoasida "Chittagong Abahani" jamoasida o'ynaydi.

Yoshligi
--------

2015-yilda Axilles 29ga qo'shilishdan oldin Omid Popalzay SV Estria va NEC/FC Oss yoshlarida o'ynagan.

Karyera
-------

### Achilles '29

U 2015-yilning iyul oyida Axilles '29 uchun birinchi professional shartnomasini imzoladi.  U Axilles '29ning ikkinchi jamoasida o'ynash uchun imzolangan edi, ammo u taassurot qoldirganidan keyin birinchi jamoaga o'zgarish berildi. 2015-yil 11-sentabrda u Axilles 29 tarkibida Sparta Rotterdamga qarshi debyut qildi. U birinchi golini FC Den Boschga qarshi 2:1 hisobidagi g'alabada kiritdi.  FC Den Boschga qarshi g'alabadan bir hafta o'tgach, u yana bir gol urdi va Jong PSVga qarshi golli uzatmani amalga oshirdi, natijada Axilles '29 3-2 hisobida g'alaba qozondi.

Manbalar
--------


1. ↑  „Boelens, Popalzay, Witteveen en Deckers definitief naar Achilles 1".
2. ↑  „Gelukkige zege Achilles dankzij een te late wissel".
3. ↑  „Omid Popalzay speler van de week, Hidde Jurjus nieuwe koploper".
**Poliginiya** (poli... va yun. gyne -xotin, koʻp xotinlilik) — asosan, patriarxatga xos boʻlgan nikoh shakli. Ayrim xalqlarda, koʻproq, musulmon xalqlarida saqlanib qolgan (qarang Haram). Baʼzan P. poligamiya (koʻp nikoxlilik) shaklida ham qoʻllaniladi. P. aslida guruxli nikohning qoldigʻidir, unda bir urugʻning barcha ayollari boshqa urugʻning barcha erkaklariga umumiy xotin hisoblangan. Keyinchalik davrlar oʻtishi bilan jamiyat ishlab chikaruvchi kuchlari va madaniy hayot yuksalishi tufayli bir nikohlik — monogamiyaga oʻtilgan.

Oʻzbekistonda 20-asrning 20-yillaridagi iqtisodiy-ijtimoiy va madaniy oʻzgarishlar natijasida ayollarning ijtimoiy mehnatga faol tortilishi, erkak va ayollarning amaldagi tengligi vujudga kelishi bilan xotinlarning erlarga iqtisodiy qaramligi yoʻq qilingan. Oʻzbekiston Respublikasida koʻp xotinli boʻlish qonun bilan jazolanadi (Oʻzbekiston Respublikasi JKning 126-moddasi).

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Gumanitar fanlar | *Ijtimoiy fanlar haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Poligenizm** (poli... va qadimgi yunoncha: *génos* - genez) - odam irklari oʻrtasidagi farq kattaligi, irklar bir-biridan mustaqil holda kelib chiqqanligi va har xil biologik turlar ekanligi toʻgʻrisidagi dunyoqarashlar sistemasi. Repressiyaga xos xato tasavvur odam irklarining yaxshi oʻrganilmaganligi sababli kelib chiqqan. 19-asrning oxiri va 20-asr boshlarida reaksion olimlar Repressiya haqidagi qarashlardan irqiy nazariyalarni asoslash uchun foydalanishgan (mas, AQShda, ayniqsa, 1861—65 yildagi grajdanlar urushi, Germaniyada 2-jahon urushi davrida). Repressiyaning asossizligini hozirgi odam irklarining eng mu-him belgilari kompleksi (qoʻllar, tovon, bosh miya va boshqalar) boʻyicha oʻxshashligi va irqlarning cheksiz ravishda oʻzaro aralashuvi isbotlaydi.

Yana q.
-------

* Irqchilik

Manbalar
--------

1. ↑  OʻzME. Birinchi jild. Toshkent, 2000-yil
2. ↑  "Poligenizm" *OʻzME*. P-harfi Birinchi jild. Toshkent, 2000-yil

|  |  |
| --- | --- |
| Fanlar | *Fanlar haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Ibrohim ibn Masʼud** (? -1099) — Gʻaznaviylar davlati hukmdori (105999). Masʼud I (1030-41) ning oʻgʻli, Maxmud Gʻaznaviyning nabirasi. Akasi Farruxzod (1053—59) vafot etgach, taxtga oʻtirgan. Farruxzod hukmronligi davrida saljuqiylar bilan boshlangan urushni toʻxtatib, oʻzaro sulh tuzishga (1059) va hatto Malikshoh (1072— 92) ning qizini oʻgʻli Masʼud (1099—1114) ga olib berib, ular bilan quda-anda boʻlishga muvaffaq boʻlgan. Soʻng, Hindistonga qoʻshin tortib, bobosi Mahmud Gʻaznaviy u yerda zabt eta olmagan bir qancha qalʼa va viloyatlarni fath qilgan, aholisini Islomga kiritgan. I. ibn M. gʻoyatda taqvodor, adolatli, xalqparvar, ilmparvar hukmdor boʻlgan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Vikipediyada shunday familiyali boshqa shaxslar haqida ham maqolalar mavjud, qarang: Jalolov.

**Toʻxtasin Jalolov**  (1909.21.7, Fargʻona tumani — 1984.13.4, Toshkent) — yozuvchi, adabiyotshunos va tarjimon. Fargʻonadagi pedagogika kursini tugatgach (1925), Shahrixonda oʻqituvchilik qilgan. Samarqand pedagogik institutida oʻqigan (1931—33). Toshkentdagi kechki pedagogika institutini tugatib (1938), shu institutda, „Qizil Oʻzbekiston" gazetasida (1938— 41) ishlagan. 

Qatagʻon qilinib, Sibir va Uzoq Sharqdagi qamoq lagerlarida va surgunda boʻlgan (1941-yil iyul — 1955-yil yanvar). 1955-yilda oqlangach, Oʻzbekiston davlat nashriyotida va Badiiy adabiyot nashriyotida (1955—61), Oʻzbekiston Fanlar akamediyasining Til va adabiyot institutida (1961), „Sharq yulduzi" jurnalida (1962— 63) ishlagan. 

Adabiyotshunoslik faoliyatida Alisher Navoiy ijodini tahlil qilish („Hamsa talqinlari", 1960, 1968), oʻzbek shoiralari merosini toʻplash va tadqiq etish („Oʻzbek shoiralari", 1959, 1970, 1980; „Bonu" 1963; „Qizlar qasidasi", 1976) hamda oʻzbek adabiyoti, xususan, sheʼriyati masalalari boʻyicha tadqiqotlar („Yashasin tabassum", 1965; „Nafosat olamida", 1974) asosiy oʻrin tutadi. 

„Pahlavon Mahmud"(1961) ilmiy asarini yozgan, „Oʻzbek adabiyoti tarixi" xrestomatiyasi 1-jildini (1941) tuzgan. „Oltin qafas"(1962) qissasi muhabbat mavzuiga bagʻishlangan. Asarda moddiy boy, ammo maʼnaviy qashshoq insonlar oilaviy hayotda hech qachon baxtli boʻlolmaydilar, degan fikr olgʻa surilgan. 

Jalolov Rabindranat Tagor, Sadriddin Ayniy, Pahlavon Mahmud, Abulqosim Lohutiy, Vera Smirnova-Rakitina va boshqa yozuvchilarning asarlarini oʻzbek tiliga tarjima qilgan.

Adabiyot
--------

* Yunusov M. „Saxiy qalamlar", Toshkent, 1975.

Manbalar
--------

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Pokrovske** ( ukraincha: *Покровське* ) — Ukrainaning Kirovohrad viloyatining Xolovanivsk tumanidagi qishloq, er.48°16′43″N 029°48′47″E﻿ / ﻿48.27861°N 29.81306°E﻿ / 48.27861; 29.81306GO. U Ukrainaning hromadalaridan biri bo'lgan Xayvoron urban hromadasiga tegishliligi malum buldi

2020 yil 18 iyulgacha Pokrovske Xayvoron tumaniga tegishli edi. 2020 yil iyul oyida Ukrainaning ma'muriy islohoti doirasida bu tuman tugatildi, bu Kirovohrad viloyatining tumanlari sonini to'rttaga qisqartirdi. Hayvoron tumani hududi Xolovanivsk tumaniga birlashtirilgan ekan.

Ma'lumotnomalar
---------------

1. ↑  „Гайворонская городская громада" (ru).  Портал об'єднаних громад України.
2. ↑  „Про утворення та ліквідацію районів. Постанова Верховної Ради України № 807-ІХ." (uk). *Голос України* (18-iyul 2020-yil). Qaraldi: 3-oktabr 2020-yil.
3. ↑  „Нові райони: карти + склад" (Ukrainian).  Міністерство розвитку громад та територій України.
**Artilleriya tayyorgarligi** — hujum oldidan dushmanning oʻt ochish vositalari, jonli kuchlar, mudofaa in-shootlari va boshqa nishonlarni artilleri-yadan oʻt ochib yoʻq qilish, vayron etish. Artilleriya tayyorgarligi jangning umumiy maqsadiga, dush-man mudofaasining quvvatiga, hujum qiluvchi qoʻshinlar ixtiyoridagi artil-leriya va oʻqdori zaxirasiga qarab belgi-lanadi. Birinchi jahon urushidagi janglarda Artilleriya tayyorgarligi koʻpincha bir necha kun davom etgan. Artilleriya tayyorgarligining bu tariqa uzoq davom etishi dushmanga bexosdan hujum qilishga imkon bermas edi. Ikkinchi jahon urushida qoʻllanilgan Artilleriya tayyorgarligi 15 min.dan to bir necha soatgacha davom etgan. Bu vaqt xujum usu-liga, dushman mudofaasining kuch va xa-rakteriga, qoʻshinlarning qurol-aslaha va snaryad bilan taʼminlanganlik daraja-siga bogʻliq boʻlgan.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Palos** (veng.: *palócleves*) — vengercha shoʻrva turi boʻlib, gulyashga oʻxshab ketadi, lekin mazasi yengilroq va ozgina nordonroq. Keng tarqalgan fikrlarga zid ravishda Palos shoʻrvasining nomi vengerlarning Vengriya shimoli hamda Slovakiyaning janubida yashovchi kichik guruhi (Polovtsy) nomi bilan bogʻliq emas.

Shoʻrvaning kelib chiqishiga doir bir necha rivoyat bor, ammo aniq taxminlar mavjud emas. Rivoyatlardan eng mashhuriga koʻra, shoʻrva muallifi sifatida Karoy Gundelning otasi Yanosh Gundel koʻrsatilgan. U Palos qishlogʻida dunyoga kelib, palosliklar haqida koʻplab asarlar bitgan taniqli yozuvchi Kalman Miksat taklif etilgan restoran ochilishi tantanalari munosabati bilan shu shoʻrvani tayyorlagani aytiladi. Gundel shoʻrvani Miksatning „palosliklarning eng buyugi" maʼnosini beruvchi taxallusi bilan nomlaydi. „Oshpazlik sanʼati va venger oshxonasi" oshpazlik kitobi muallifi, jurnalist Elek Madyarning taʼkidlashicha, oshpazlik tanlovi uchun pishrilgan shoʻrva hakamlar hay’atiga shunchalik maʼqul keladiki, ikki kosadan tanovul qilishadi.

Palos shoʻrvasi qoʻy, choʻchqa yoki mol goʻshtidan, ayrim hollardagina kurka goʻshtidan tayyorlanadi. Ziravorlar qoʻshilib qovurilgan piyozga goʻsht qoʻshiladi va bulyon yoki suv quyiladi. Goʻsht pishay deganda sabzavotlar (kartoshka, fasol, sabzi) qoʻshiladi. Avvalgi reseptlarda sabzavotlar alohida tayyorlab olingan. Ziravorlar: zira, dafna yaprogʻi, achchiq qizil qalampir, bulgʻor qalampiri. Shoʻrvaga, odatga koʻra, un qoʻshib quyuqlashtirilgan smetana qo0Sshiladi, lekin alohida idishda ham tortish mumkin. Shoʻrvaga nordonroq taʼm berish uchun sirka yoki limon qoʻshiladi. Tayyor shoʻrva dasturxonga tortilishdan avval, unga shivit sepiladi.

Manbalar
--------

1. ↑  Clifford A. Wright „palóc soup",*. The Best Soups in the World*. Houghton Mifflin Harcourt, 2011. ISBN 9780544177796.
2. ↑   Palotsi na BEYu
3. ↑  К. Гундель 2006. sfn error: no target: CITEREFК.\_Гундель2006 (help)
4. ↑
5. ↑  *arxiv nusxasi*, 2015-06-26da asl nusxadan arxivlandi, qaraldi: 2022-05-11
6. ↑

Adabiyotlar
-----------

* Karoy Gundel. Sup a-lya palots // Vengerskaya kuxnya / Soavtori: K. Mark, Ya. Rakotsi, E. Reberger, F. Gundel. — Budapesht: Korvina, 1959. — S. 17. — 116 s.
* Karoy Gundel. Palotskiy sup // Malaya vengerskaya povarennaya kniga / per. s veng. M. Pogan-Redei i N. Aretinskoy. — 13-e. — Budapesht: Korvina, 2006. — S. 18—19. — 100 s. — ISBN 963-13-5540-3.
* Tityunnik A. I. Novojenov Yu. M. Sup „Palots" // Sovetskaya natsionalnaya i zarubejnaya kuxnya. — 2-e. — M.: „Visshaya shkola", 1981. — S. 290. — 479 s. — 100 000 ekz.
Pam Myhra 02.23.2020
ʼʼʼPamela J. Myhraʼʼʼ — amerikalik siyosatchi va 87 va 88 qonunchilik sessiyalarida Minnesota Vakillar palatasining a'zosi bo'lib ishlagan (1957-yilda tug'ilgan). Minnesota Respublikachilar partiyasining a'zosi bo'lib, u janubiy egizak shaharlar metropolitenidagi Dakota va Skott okruglarining bir qismini vakili bo'lgan edi. Minnesota House District 40A vakili bo'lgan birinchi muddati davomida, 2011-yil 4-yanvardan 2013-yil 7-yanvargacha, Myhra Kapital investitsiyalar, Ta'lim moliyasi, Ta'lim siyosati va Soliq qo'mitalari a'zosi bo'lib turli yo'nalishlarda ishlagan.

Minnesota House District 56A vakili bo'lgan ikkinchi muddati davomida, 2013-yil 8-yanvardan 2015-yil 5-yanvarga qadar, Myhra yoshlarni rivojlantirish siyosati qo'mitasida ozchilikning yetakchi a'zosi va ta'lim moliyasi va soliq qo'mitalari a'zosi bo'lib ishlagan edi. O'zining ikkinchi muddatida esa u Minnesota erta ta'lim kengashi va Minnesota Yoshlar Kengashi bilan ozchilik partiyasi uyining qonunchilik aloqasi bo'yicha tayinlangan edi.

Pam Myhra 2013-yil yanvarda

Avvalgi hayoti va faoliyati
---------------------------

Myhra uzoq vaqtdan beri Bernsvilda istiqomat qiladi, u yerda Bernsville o'rta maktabini 1975-yilda tamomlagan. Sent-Poldagi Sent-Tomas universitetini tamomlab, biznes boshqaruvi bo'yicha bakalavr darajasini qo'lga kiritgandan so'ng, u KPMG davlat buxgalteriya firmasiga qo'shiladi. Sertifikatlangan hisobchi sifatida u o'z faoliyatini to'xtatgunga qadar bank, sug'urta va hukumat sohalarida ixtisoslashtirgan holda ishlagan. O‘z jamoasida faol bo‘lib, u qizlar klubi direktori va ko‘plab tarbiya darslari o‘qituvchisi bo‘lib ham ishlagan.

Pam Myhra 2018-yilda

Siyosiy martabasi
-----------------

Myhra Minnesota davlat xizmatida mukammallik seriyasining bitiruvchisi, ayol liderlar uchun aloqa, yetakchilik va boshqaruv dasturi, davlat qonun chiqaruvchi organlarining milliy konferentsiyasining erta ta'lim dasturining a'zosi va Davlat hukumatlari kengashi erta bolalikni rivojlantirish dasturi ishtirokchisi sanaladi. Myhra 2013-yil noyabr oyida Qonunchi ayollar milliy jamg‘armasining "Saylangan a’lo darajadagi ayollar mukofoti"ni ham olgan.

Manbalar
--------

1. ↑  „Pam Myhra".. Qaraldi: 29-noyabr 2022-yil.
2. ↑  „Avvalgi hayoti va faoliyati".. Qaraldi: 29-noyabr 2022-yil.
3. ↑  „Siyosiy martabasi".. Qaraldi: 29-noyabr 2022-yil.
**Qoraboʻgʻoz-goʻl** — Turkmanistonning gʻarbidagi shoʻr koʻl; 1980-yilgacha Kaspiy dengizining sharqiy qirgʻogʻidagi qoʻltiq (laguna). Dengizdan tor (eni 200 m gacha), uz. 11 km boʻlgan Qoraboʻgʻoz-Goʻl boʻgʻozi orqali ajralib turgan. 1980-yilda Kaspiy dengizining suv sathini saqlab turish uchun qoʻltiq damba bilan butunlay bekitib tashlandi. Suv sathi Kaspiy dengizining suv sathiga nisbatan 4,5 m past boʻlganligi sababli dengizdan qoʻltiqqa 1m/sek. (boʻgʻozning ayrim joylarida 3 m/sek.) tezlikda doimo suv oqib turgan. Qoʻltiq dengizdan ajratilgach, suvning bugʻlanishi katta boʻlganligi uchun koʻl tezda quriy boshladi, shoʻrligi 310%o dan ham ortib namakobga aylanadi. Koʻlni butunlay qurishdan saqlab qolish maqsadida 1984-yilda dengiz bilan koʻl oʻrtasida suv oʻtkazish inshooti qurildi. Qazilma eritmalardan Q.-G. tuz qatlamlari orasidan mirabilit olinadi. Sulfat qazib olinadi va qayta ishlanadi.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Turkmaniston bayrogʻi | *Turkmaniston geografiyasiga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
Qorabovur
**Qorabovur** — Ustyurt platosining markaziy qismidagi qir. Qoraqalpogʻiston va Qozogʻiston Respublikalari hududida. Shimoli-gʻarbdan janubi-sharqqa qariyb 220 km ga choʻzilgan. Eni oʻrta qismida keng, 120 km dan ortiq. Oʻrtacha bal. 200 m, shimoli-gʻarbida 290 m gacha. Yer yuzasi tekis, yon bagʻirlari quruq soylar bilan kesilgan. Trias, yura, boʻr, paleogen va neogen choʻkindi togʻ jinslaridan tashkil topgan. Ularning ustida sarmat davri ohaktoshlari tarqalgan, ohaktoshlar orasida gipsli mergel va gil qatlamlari uchraydi. Iqlimi keskin kontinental. Qishi sovuq, temperatura qishda —30° gacha, yozi issiq, quruq, davomli, eng yuqori temperatura 44°. Yillik yogʻin 150 mm gacha. Karst relyef shakllari (karst voronkalari, diametri 30 m gacha, chuq. 16 m gacha), ostida koʻllar mavjud boʻlgan gʻorlar uchraydi. Sur-qoʻngʻir tuproqlar tarqalgan. Oʻsimlik qoplami siyrak, shuvoq, shoʻra va boshqa oʻsimliklar oʻsadi. Hayvonot dunyosi choʻlga xos.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 


  


|  |  |
| --- | --- |
| Geografiya | *Geografiyaga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Qorabayir ot zoti** - salt miniladigan va aravaga qoʻshiladigan, qishloq xoʻjaligi ishlarini bajarishda foydalaniladigan ot zoti. Qadimgi Oʻrta Osiyo argʻumoqlarini moʻgʻul, turkman va arab ot zotlari bilan chatishtirib, takomillashtirish asosida Oʻzbekistonda yetishtirilgan. "Qorabayir ot zoti" atamasi 19-asrning 2-yarmida paydo boʻlgan va "qoʻlbola", "xonaki ot" maʼnolarini bildiradi. Unga qadar Sharq va Gʻarb yozma manbalarida Buxoro, Qoʻqon, Samarqand va h.k. otlari tilga olingan. Tana tuzilishi yirik, koʻkrakdor, qovurgʻalari tikroq, ishchanlik xususiyatlari yuqori, kuchli, chidamli, chopqir, mahalliy iqlimga, togʻ sharoitlarida boqishga, uyurda qochirishga yaxshi moslashgan; ogʻirligi oʻrtacha 400 kg. Tusi koʻproq toʻriq, jiyron, kulrang yoki toʻq sariq-malla (20%), qora va saman ranglilari kam uchraydi. Aygʻirlarining qarchigʻayi balandligi 147,7—152,3 sm, koʻkrak aylanasi 168—171,5 sm, pochasi yoʻgʻonligi 19,5 sm (biyalariniki tegishlicha 147,7; 168; 18,2). Uch tipga boʻlinadi: aravaga qoʻshiladigan, salt miniladigan va salt miniladigan-yuk tashiydigan. birinchi tipdagi otlar, asosan, sugʻoriladigan dehqonchilik rayonlaridagi vodiylarda; ikkinchi va uchinchi tipdagilari esa Oʻzbekiston va Tojikistonning togʻli rayonlarida boqiladi. Uyur qilib boqishga moslashgan; salt minish, yuk tashishda foydalaniladi. Yuk tashishda ogʻir yuk tortuvchi otlarga tenglashadi. Qorabayir ot zotiz. Oʻzbekistonning barcha viloyatlari va Qoraqalpogʻistonda urchitiladi. Qorabayir yilqichiligining asosiy markazlari Samarqand, Jizzax va Qashqadaryo viloyatlarida. Tojikistonning Sugʻd viloyatidagi otlarning aksariyat qismi Qorabayir ot zotiz.dan iborat.

Adabiyot
--------

* Shchekin V.A. Karabairi — sennaya poroda loshadey, T. 1944; Shchekin V.A. Vixrev V.S. Karabair, T. 1947; Toʻraqulov Z.T.. Yilqichilik, T. 1985.

Abdusattor Amirov.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Gunakamadeva** Thakuri hukmdori boʻlib,Katmanduga asos solgan.U milodiy 949-yildan 994-yilgacha hukmronlik qilgan.

Hayot
-----

U shuningdek, Yenya va Lakxey Jatrani boshlagan. U oʻzining tantrik qobiliyatlari bilan mashhur boʻlib, uni Swayambhunathdagi Shantipurga kirishi bilan koʻrsatdi.Uning hukmronligi davrida u Pashupatinath ibodatxonasi,Raktakali ibodatxonasi,Kankeshvari ibodatxonasi va Panchalinga Bhairav ibodatxonasini taʼmirladi. 

Gunakamadeva Katmanduga asos solgan.Shaharlarning rivojlanishi bilan u agrar jamiyatni Hindiston va Tibet oʻrtasidagi sanoat shahar savdosiga aylantirdi. 

Uning oʻrnini Udayadeva egalladi.

Manbalar
--------

1. ↑  Encyclopædia Britannica
2. ↑  Regmi, D.R.*. Medieval Nepal: Early medieval period, 750-1350 A.D*. Lucknow: Prem Printing Press, 1960.
3. 1 2  Nepal ka itihas (Hindi) Author:Kāśī Prasāda Śrīvāstava
4. ↑  „Sherpa World (Nepali)". 3-mart 2016-yilda asl nusxadan arxivlandi. Qaraldi: 11-dekabr 2012-yil.
5. 1 2  Book:Ancient Indian History And Civilization, Author:S. N. Sen

Havolalar
---------
**Gumon qilinuvchi** - jinoyat sodir etishda gumon qilingan, unga nisbatan surishtiruvchi yoki tergovchi qaror chiqargan shaxs. G. q. oʻzini qanday jinoyatda gumon etilayotganini bilishga, bu haqda tushuntirish va koʻrsatuv berishga, 24 soat ichida himoyachisi ishtirokida soʻroq qilinishini talab etishga, dalillar koʻrsatish, iltimoslar qilish, surishtiruvchi, tergovchi va prokurorning harakatlari ustidan shikoyat etishga haqli. G. q. uzogʻi bilan 72 soat ushlab turilishi, ehtiyot chorasi tarzida prokurorning ruxsati bilan 10 sutkaga qadar qamoqda saqlanishi mumkin (OʻzR JPK, tegishli moddalari). G. q. ga nisbatan bunday choralar qoʻllanish uchun u jinoyat qilayotganini guvoxlar bevosita koʻrgan, uning badanida yoxud kiyim-boshlarida jinoyat izlari topilgan boʻlishi shart. G. q. koʻrsatuv berishdan bosh tortgani va yolgʻon koʻrsatuv bergani uchun javobgarlikka tortilmaydi.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Lev Oshanin haykali** — Rossiyaning Yaroslavl viloyati, Ribinsk shahrida rus sovet qoʻshiq yozuvchisi Lev Ivanovich Oshanin haykali. Shoirning toʻliq uzunlikdagi bronza figurasi Volga qirgʻogʻidagi kuzatuv maydonchasiga oʻrnatilgan. Yodgorlikning ochilishi 2003-yil 2-avgustda Ribinsk shahri kuni boʻlib oʻtdi. Ushbu ishi uchun yodgorlik muallifi, haykaltarosh Mahmud Muhammedovich Nurmatov Yaroslavl viloyati mukofotiga sazovor boʻldi. Haykal Ribinsk davlat aviatsiya texnologik akademiyasining laboratoriyasida P. A. Solovyova, V. A. Izotov boshchiligida bronzadan ishlangan.

XX asr boshlariga qadar Rossiyada shahar muhitida yodgorliklarni qurish anʼanasi yoʻq edi. Ruslar bronza zanjirlar orqasida baland plintuslarga oʻrnatilgan ulkan ulugʻvor figuralarga oʻrganib qolgan. Rossiyada kamera yodgorliklarining paydo boʻlishini koʻrsatgan birinchi monumental sanʼat asarlaridan biri Moskvadagi Arbatdagi Bulat Okudjava haykali edi (haykaltarosh Georgiy Frangulyan). Ribinskda Lev Oshanin haykali oʻrnatilishi shahar landshaftiga yozilgan yodgorlik gʻoyasining davomi va rivojlanishidir.

SSSR Davlat mukofoti laureati, shoir Lev Ivanovich Oshanin Ribinskning eng hurmatli aholisidan biri, shaharning faxriy fuqarosi, oʻz ona joylari bilan aloqani hech qachon uzmagan. L. I. Oshaninning chinakam umumxalq shuhratiga sazovor boʻlgan asari — 1962-yilda yozilgan „Volga daryosi oqadi" qoʻshigʻi. „Mana mening iskala va mana mening doʻstlarim" qoʻshigʻidagi bayt bronza lavhaga oʻyib yozilgan.

 Don birjasi fonida yodgorlik
Yodgorlikning gʻayrioddiy koʻrinishi dastlab shahar aholisining ehtiyotkor va hatto istehzoli munosabatini keltirib chiqardi. Biroq, taniqli vatandoshiga yaqinlashish, teginish, suratga olish va hatto uni quchoqlash imkoniyati tufayli shoirning siymosi tez orada Ribinsk aholisining mashhurligi va muhabbatiga sazovor boʻldi. Yangi turmush qurganlar va faxriylar Lev Ivanovichga kelishadi. Hatto Lev Ivanovichning oyoq kiyimining barmoqlarini ishqalasangiz, u imtihonda albatta yordam beradi, degan talabaning belgisi bor edi. Binobarin, shoirning tuflisi hamisha yaltirab jilolanadi.

Lev Oshanin qoʻlida kitob bilan Volga qirgʻogʻida turibdi, qirgʻoq parapetiga suyanib, yomgʻir paltosi yaqin atrofga tashlangan. Shoirning oʻychan nigohi buyuk rus daryosi tomon buriladi. Shoir oldida ajoyib panorama ochiladi: Sheksnaning Volgaga oqib oʻtadigan joyi, Petrovskiy bogʻi, Ust-Sheksna arxeologik maydoni.

 Volga daryosi fonida Lev Oshanin haykali

Manbalar
--------

1. ↑  „Достопримечательности города Рыбинск". 12-yanvar 2012-yilda asl nusxadan arxivlandi. Qaraldi: 12-mart 2012-yil.
2. ↑  „Леонид Ткаченко. Скульптура Рыбинска.". 30-may 2012-yilda asl nusxadan arxivlandi. Qaraldi: 12-mart 2012-yil.
3. ↑  „Открыт памятник Льву Ошанину". 15-sentabr 2016-yilda asl nusxadan arxivlandi. Qaraldi: 12-mart 2012-yil.
4. ↑  „Памятник Л. И. Ошанину". 23-yanvar 2010-yilda asl nusxadan arxivlandi. Qaraldi: 12-mart 2012-yil.
**Polen** urug'li o'simliklar tomonidan ishlab chiqariladigan chang moddadir. U erkak jinsiy hujayralarini (sperma hujayralari) hosil qiluvchi gulchang donalaridan (juda kamaygan mikrogametofitlardan) iborat. Polen donalari sporopollenindan tashkil topgan qattiq qoplamga ega bo'lib, gametofitlarni ularning stamensdan gulli o'simliklarning pistilasiga yoki erkak konusdan gimnospermlarning urg'ochi konusiga harakatlanishi jarayonida himoya qiladi. Agar gulchang mos keladigan pistil yoki urg'ochi konusga tushsa, u o'sib chiqadi va spermani ayol gametofitini o'z ichiga olgan tuxumdonga o'tkazadigan gulchang naychasini hosil qiladi. Alohida gulchang donalari etarlicha kichik bo'lib, tafsilotlarni ko'rish uchun kattalashtirishni talab qiladi. Polenni o'rganish palinologiya deb ataladi va paleoekologiya, paleontologiya, arxeologiya va sud-tibbiy ekspertiyasida juda foydali. O'simliklardagi gulchanglar o'zaro changlanishda gaploid erkak genetik materialni bitta gulning anterisidan boshqasining stigmasiga o'tkazish uchun ishlatiladi.

Ishlatilishi
------------

juda qimmat hisoblangan polen ari uyasidan olinganida ko'plab kasalliklardan sog'ayishni osonlashtirishtiradi. Arilarning fermentlari bilan aralashgan polen allergiya bermaydi.Polen toza bo'lishi va tezda och qoringa ichilishi kerak. Agar bir yil o'tib ketsa, foydali hususiyiyatlarini yo'qotadi va allergiya berishi ham mumkin. Pollen muzlatgichda saqlanishi va quruq bo'lishi kerak, chunki namdan buziladi. Uning ichida mavjud 27 modda (natrium, kaliy, sink, bor, kalsiy, titanium, xrom, barium va boshkalar) suv bilan kimyoviy reaksiyaga kirishib, sog'lik uchun zararli holga kelishi mumkin. Polen iste'mol qilganlar proteinlilarni (go'sht,tuxum, pishloq, baliq) eyishni kamaytirish kerak, chunki polenda juda ko'p protein bor.Ota qimmat hisoblangan polen ari uyasidan olinganida ko'plab kasalliklardan sog'ayishni osonlashtirish.

1. ↑  Solih, Oydin*. Haqiqiy tibbiyot*, Istanbul, 2009.
2. ↑
**Polab slavyanlari** (polab, polabyanlar) — gʻarbiy slavyan kabilalari guruhi. Milodiy 1-ming yillik oxiri — 2-ming yillik boshlarida Gʻarbda Laba (Elba) daryosi va uning irmogʻi Sala (Zaale) daryosidan, Sharqda Odra (Oder) daryosi va Shimolida Boltiq dengizigacha yoyilgan hududda yashashgan. Bodrichlar, motichlar, lujitsa serblari kabila ittifoqlariga birlashgan. Nemis agressiyasiga qarshi kurash olib borishgan, bu agressiya natijasida 12-asrning 2yarmida Polab slavyanlari yerlari bosib olingan; P. s, asosan, qirib tashlangan yoxud nemislashib ketgan. Lujitsaliklar oʻzlariga xos turmush tarzini saqlab qolishgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Tyubaj** (fransuzcha tubage — trubka, zond, intubatsiya) — oʻt pufagining baʼzi kasalliklarida safro (oʻt suyuqligi) ajralib chiqishini yaxshilaydigan va safro turib qolishini bartaraf etadigan muolaja turi. Uy sharoitida tyubaj faqat shifokor tavsiyasi bilan amalga oshiriladi. Ushbu protsedura oʻt yoʻllarining diskinezi, xolelitiyoz bilan bogʻliq boʻlmagan surunkali xoletsistit, safro turgʻunligi bilan kechadigan gepatit, surunkali pankreatit, duodenit, shuningdek, opistorxozdan keyingi reabilitatsiya davrida qoʻllaniladi.

Jarayon
-------

Koʻpincha shifokor nahorga soda eritmasi (yarim stakan suvga 1-2 choy qoshiq) ichishni tavsiya qiladi. Bundan keyin oʻng biqinda yotib, oʻng qovurgʻa ustiga sochiqqa oʻralgan gorelka qoʻyib qoʻyish kerak. Bu holatda 45 daqiqa yotish keyin bir stakan magniy sulfat eritmasi (1 stakan qaynatilgan iliq suvga 1 choy qoshiq magniy sulfat qoʻshib) ichib, oʻng biqinga garelka qoʻyilib yana 30 daqiqia yotiladi. Bundan keyin asta-sekin ½-1 stakan 40-50° darajagacha ilitilgan mineral suv ichish va shu holatda yana 45 daqiqa yotish tavsiya qilinadi. Bu holat bir necha marotaba qaytarilgandan soʻnggina ijobiy natija koʻrsatishi mumkin. Muolaja davomiyligi shifokor tomonidan belgilanadi.

Qoʻllash mumkin boʻlmagan holatlar
----------------------------------

Tubajga qarshi koʻrsatmalar: oʻtkir kasalliklar, tosh xoletsistit, surunkali jarayonning kuchayishi (xoletsistit, pankreatit, gepatit, eroziv duodenit, oshqozon yarasi) mumkin; shuningdek, nazofarenks (farenksin burun qismi), qiziloʻngach, ishemik va gipertoniya ogʻir shakllari, jigar portal sirrozi organik kasalliklarda qoʻllanilishi taqiqlanadi.

Mazkur muolajani shifokor ruhsatisiz amalga oshirish tavsiya etilmaydi!

Manbalar
--------

1. 1 2  *Salomatlik ensiklopediyasi*, 1985-yil — 429 bet.
2. ↑   „Тюбаж",*1. Малая медицинская энциклопедия. — М.: Медицинская энциклопедия. 1991—96 гг. 2. Первая медицинская помощь. — М.: Большая Российская Энциклопедия. 1994 г. 3. Энциклопедический словарь медицинских терминов. — М.: Советская энциклопедия. — 1982—1984 гг*.
3. ↑   „тюбаж",*Большой медицинский словарь*, 2000.
**Abu Solih Xalf ash-Sharafdaniy** (arabcha: أبو صليح خلف الشرفدنى — Abu Solih Xalf ibn Solih ibn Abdurrahmon ash-Sharafdaniy) — Roviy.

Toʻliq ismi Abu Solih Xalf ibn Solih ibn Abdurrahmon ash-Sharafdaniy. U IX asr oxirida Buxoroga qarashli Sharafdan qishlogʻida tugʻilgan. Abu Solih Xalf ash-Sharafdaniy boshlangʻich taʼlimni Sharafdan qishlogʻida olgan. Soʻngra Buxoroda davom ettirgan.

Ustozlari
---------

Abu Solih Xalf ash-Sharafdaniy hadis ilmining sir-asrorlarini Sahl ibn al-Mutavakkil va Xalf ibn Iyyoz kabi muhaddislardan oʻrgangan va hadislar rivoyat qilgan.

Vafoti
------

Abu Solih Xalf ash-Sharafdaniy 346/957 yili vafot etgan.

Manbalar
--------

1. ↑  Abdulkarim Samʼoniy. Al-Ansob. J.1. — Bayrut. Lubnan 1998. -B. 437.

Adabiyotlar
-----------

* Abdulloh Abdulhamid Saad. Oʻrta Osiyo olimlari qomusi. —T.: Imom Buxoriy respublika ilmiy-maʼrifiy markazi nashriyoti, 2007. -B. 232.

  


|  |  |
| --- | --- |
| Alloh yozuvi | *Islom shaxsiyati haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Abu Sizdiqov nomidagi qishloq** (qozoqcha: *Әбу Сыздықов ат.с.*, 200?-yilgacha shahar — Chkalovo) — Qozogʻiston Respublikasining Qoʻstanay viloyati Amangeldi tumanidagi qishloq. Qorasuv qishloq okrugi tarkibiga kiradi. Amangeldi qishlog'idan taxminan 18 km shimoli-sharqda joylashgan. KATO kodi - 393459180.

Qishloq Sotsialistik Mehnat Qahramoni cho'pon Abu Sizdiqov nomi bilan atalgan.

Aholisi
-------

1999-yilda qishloq aholisi 107 kishi (59 erkak va 48 ayol) edi. 2009-yilgi aholini ro'yxatga olish ma'lumotlariga ko'ra, qishloqda 79 kishi (38 erkak va 41 ayol) yashagan.

Manbalar
--------

1. ↑  „База КАТО".  Агентство Республики Казахстан по статистике. 27-sentabr 2013-yilda asl nusxadan arxivlandi. Qaraldi: 14-noyabr 2018-yil.
2. 1 2  „Итоги Национальной переписи населения Республики Казахстан 2009 года".  Агентство Республики Казахстан по статистике. 13-may 2013-yilda asl nusxadan arxivlandi. Qaraldi: 14-noyabr 2018-yil.
**Abu Talha Hakim Ustrushaniy**(arabcha:أبو طلحة حكيم استرشاني — Abu Talha Hakim Ustrushaniy — Toʻliq ismi:Abu Talha Hakim ibn Nasr ibn Xonij ibn Xandabek Ustrushaniy) — Muhaddis va roviy.

Hayoti
------

Hakim Ustrushaniy Samarqandga qarashli „Ustrushan" qishlog‘ida tavallud topgan.

Faoliyati
---------

Muhammad ibn Fazl ibn Harrosh Balxiy, Hilol ibn Iloi Riqiy, Muhammad ibn Musallama Vositiy, Qosim ibn Ibod Termiziy, Ibn Zaxd Ubaydulloh ibn G‘oz Asqaloniy, Ubaydulloh ibn Muhammad Barqiy, Abu Zar’a Abdurrahmon ibn Amr Dimashqiy va boshqalardan hadis rivoyat qilgan.
Abdulloh ibn Mas’ud ibn Komil Samarqandiy, Abdulloh ibn Zohir ibn Abdulloh Mug‘koniy, Abu Zarr Ammor ibn Muhammad Tamimiy Bag‘dodiy va boshqalar undan rivoyat qilganlar. Manbalarda uning biror mansab egasi yoki o‘z davrida uning mavqei qay darajada bo‘lgani, hattoki, tavalludi yoki vafot etgan yili haqida ham birorta maʼlumot keltirilmagan.

Manbalar
--------

1. ↑  O‘rta asr sharq allomalari va mutafakkirlarining tarixiy-falsafiy merosi ensiklopediyasi. — Samarqand. Imom Buxoriy xalqaro markazi, 2016. — B. 694.

  

|  |  |
| --- | --- |
|  | Ushbu maqolada O‘rta asr Sharq allomalari ensiklopediyasi maʼlumotlaridan foydalanilgan. |

  


|  |  |
| --- | --- |
| Alloh yozuvi | *Islom shaxsiyati haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
*Qirol Jorj II Dettingen jangida, Kamberlend gertsogi va 4-chi Xolderness grafi Robert bilan, 1743-yil 27-iyun*
 *Gamilton gersogining kulrang poyga oti, Nyumarketdagi „Gʻalaba qozongan"*, (1725-yil)
**John Wootton** (tallafuzi: Jon Vutton)(taxminan 1686-1764-yil 13-noyabr)  — sport mavzulari, jang sahnalari va landshaftlarning ingliz rassomi illyustratori.

Hayot
-----

John Wootton Uorvikshirdagi Snitterfildda (Stratford-avon-Avon yaqinida) tugʻilgan.uJohn Wootton Peter Tillemans va Jeymes Seymour  bilan birga sport mavzularini chizishda kashshof sifatida yaxshi eslanadi. John Wootton oʻz ijodida janrning eng yaxshi amaliyotchisi hisoblangan kun.  Shunday qilib, John Woottonning rasmlari juda moda edi va Britaniya jamiyatining eng yuqori qatlamlari tomonidan qidirildi. Ular orasida Buyuk Britaniyaning Jorj II, Uels shahzodasi Frederik va Marlboro gertsogi kabi shaxslar bor edi.

Ehtimol, John Wootton 1700-yilgacha Yan Uikdan badiiy taʼlim olgan  John Wootton hayotni Beaufort gersoglari oilasiga sahifa sifatida boshlagan boʻlishi mumkin. John Woottonning saqlanib qolgan eng qadimgi asari ot portreti *Bonny Black* (1711-yil).  John Wootton 1764-yilda oʻlimigacha faol boʻlib, ingliz ot poygasi poytaxti Nyumarketda joylashgan otlarning koʻp sonli portretlarini, shuningdek, ov yoki minish muhiti bilan suhbat qismlarini yaratdi. John Wootton Gaspard Dughet uslubiga asoslangan klassiklashtirilgan landshaft uslubini qoʻlga kiritdi, John Wootton baʼzi sof landshaft rasmlarida, shuningdek, qishloq uylari va otlar koʻrinishida foydalangan.  Bu Britaniyada ilgari hukmron boʻlgan landshaft uslubini oʻrnatgan turli Gollandiyalik va Flaman rassomlariga alternativa taqdim etdi va Jorj Lambert kabi vositachi rassomlar orqali, landshaft mavzularida karyerasini asoslagan birinchi ingliz rassomi boshqa ingliz rassomlariga katta taʼsir koʻrsatdi. Gainsborough kabi. 

Endi John Wootton texnik jihatdan ustun deb hisoblangan keyingi Jorj Stubbs (1724-1806-yillar) tomonidan hayvonlar rasmlari sohasida biroz tutilgan. Jon Vutton 1764-yil 13-noyabrda Londonda vafot etdi. John Woottonning hayvonlar rasmlari misollarini Londondagi Teyt galereyasida, Virjiniya tasviriy sanʼat muzeyida, Richmondda, Yel Britaniya sanʼati markazida, Longleat shahridagi Yelizaveta Buyuk zalida va Harley galereyasi va fondidagi Portlend kollektsiyasida topish mumkin.

Adabiyotlar
-----------

* Waterhouse, Ellis*. Painting in Britain, 1530-1790*, 4th, Penguin Books: Yale History of Art series, 1978. ISBN 0-300-05319-3.
* Meyer, Arline*. John Wootton: Landscape and Sporting Art in Early Georgian England*. Kenwood House, London: the Iveagh Bequest, 1984.

Manbalar
--------



|  |  |
| --- | --- |
|  | Vikiomborda ***John Wootton*** haqida turkum mavjud |

1. 1 2 3 4 5  Deuchar, S. (2003). „Wootton, John". Grove Art Online.
2. ↑  Waterhouse, 297-298
3. ↑  Waterhouse, 155-156
**Jari Markus Puikkonen** (1959-yil 25-iyunda tugʻilgan) — finiyalik sobiq chang'ida sakrash sportchisi.

Faoliyati
---------

Puikkonen xalqaro maydondagi debyutini 1977-yil 30-dekabrda Oberstdorfdagi Toʻrt tepalik turnirida oʻtkazgan. Jari 1981-yilda Insbrukda jahon chempionatidagi birinchi gʻalabasini qoʻlga kiritgan. Oʻsha yili u Toʻrt tepalik turnirida umumjamoa hisobida uchinchi oʻrinni egallagan va changʻidan sakrash boʻyicha Jahon kubogida yana uchta gʻalaba qozonib, umumjamoa hisobida beshinchi oʻrinni egallagan. Shuningdek, u Qishki Olimpiya oʻyinlarida uchta medalni qoʻlga kiritgan va jamoada oltin medalni qoʻlga kiritgan (1988-yilgi Qishki Olimpiya oʻyinlari) va yakkalik bahslarda oddiy tepalikda (1984-yilgi Qishki Olimpiya oʻyinlari) va yakka tartibli katta tepalikdagi (1980-yilgi Qishki Olimpiya oʻyinlari) bronza medallarini qoʻlga kiritgan.

Puikkonenning eng katta muvaffaqiyatlari XCHF Shimoliy changʻi boʻyicha jahon chempionatida boʻlib, u yettita medalni qoʻlga kiritgan, shu jumladan toʻrtta oltin (katta tepalik: 1989-yil, jamoaviy katta tepalig:1984-yil, 1985-yil, 1989-yil), ikkita kumush (yakka tartibli oddiy tepalik: 1982-yil) va kotta tepalik: 1985-yil va bitta bronza (jamoaviy katta tepalik: 1982-yil)larni qoʻlga kiritgan. Shuningdek, 1981-yilda XCHF changʻi uchish boʻyicha jahon chempionatida oltin medalni qoʻlga kiritgan.

Puikkonen 1990—1991-yilgi mavsumdan keyin faoliyatini yakunlagan.

Jahon chempionati
-----------------

Puikkonenning Jahon shohsuppalardagi yuqori natijalari 1980—1985-yillar boʻlib oʻtkan musobaqalarda tarixga kirish bilan boʻlgan. Sportchi sanab oʻtilgan yillarda toʻrt tepalik musobaqalarida uchinchi oʻrinni egallagan.

### Turnir jadvali

| Mavsum | Umumiy natijalar | 4H | SF |
| --- | --- | --- | --- |
| 1979—1980-yil | 10 | 27 | Yoʻq |
| 1980—1981-yil | 5 | 03 !3rd | Yoʻq |
| 1981—1982-yil | 26 | 21 | Yoʻq |
| 1982—1983-yil | 10 | 11 | Yoʻq |
| 1983—1984-yil | 9 | 4 | Yoʻq |
| 198-1985-yil | 6 | 24 | Yoʻq |
| 1985—1986-yil | 14 | 03 !3rd | Yoʻq |
| 1986—1987-yil | 49 | 15 | Yoʻq |
| 1987—1988-yil | 20 | 10 | Yoʻq |
| 1988—1989-yil | 18 | 12 | Yoʻq |
| 1989—1990-yil | 37 | 27 | Yoʻq |
| 1990—1991-yil | — | 43 | — |

### Yutuqlari

| Tartib raqam | Mavsum | Sana | Manzil | Tepalik | Hajmi |
| --- | --- | --- | --- | --- | --- |
| 1 | 1980—1981-yil | 1981-yil 4-yanvar  | Avstriya Innsbruck | Bergiselschanze K104 | LH |
| 2 | 1981-yil 6-mart  | Finlandiya Lahti | Salpausselkä K88 | NH |
| 3 | 1981-yil 7-mart  | Finlandiya Lahti | Salpausselkä K113 | LH |
| 4 | 1981-yil 21-mart  | Yugoslaviya Planica | Srednja Bloudkova K90 | NH |
| 5 | 1985—1986-yil | 1986-yil 4-yanvar  | Avstriya Innsbruck | Bergiselschanze K109 | LH |
|  |  |  |  |  |  |

Manbalar
--------

1. ↑
2. ↑
**Jarib** (arab.) — yuza, hajm va ogʻirlik oʻlchov birligi; sharq mamlakatlarida, jumladan Markaziy Osiyoda 7-asrdan boshlab qoʻllanilgan. Yuza oʻlchov birligi, aynan tanobta tent: 1J.=1 tanob = 3600 kv. gaz.

Baʼzi adabiyotlarda J. 1 gaz = 66,5 sm boʻyicha aniqlangan, yaʼni 1J. = 1592 m2. J. ilk oʻrta acrda 1592 m2 (kichik jarib), 5837 m2 (katta jarib) boʻlgan. 15-asr dan boshlab 960 m2. Hoz. vaqtda Eronda 1J. rasman 1 gektarga teng boʻlsada, J.ning taxminan 400 m2 dan 1450 m2 gacha oʻzgarib turuvchi mahalliy turlari ham mavjud: jaribi shohiy 1200 m2 ga, jaribi rasmiy 760 m2 ga teng. Oʻrta Osiyoning huquqiy hujjatlarida J. bilan tanob bir xil yuza oʻlchovini ifoda etgan. Yer oʻlchovchi mansabdor jaribkash yoki jarib amin deb atalgan; ogʻirlik oʻlchov birligi: qiymati ishlatilish vaqti va joyiga qarab har xil boʻlgan. Madinada 7—9-asrda 22,825 kg , Eronning turli yerlarida 10-asrda 32,5 kg dan 108,3 kg (138 l) gacha, 14-asrda esa 1J. 100 kg boʻlgan; hajm oʻlchov birligi: qiymati ishlatilish joyiga qarab har xil boʻlgan. 7-asrda Madinada Umar xalifaligi davrida 1J. 3,245 kg bugʻdoy sigʻadigan 4,2125 l hajmga teng boʻlgan. Eron va Oʻrta Osiyoning turli yerlarida 1J. 100 kg bugʻdoy sigʻadigan 130 l hajmga teng boʻlgan (1J.=130 l).

Manbalar
--------

1. ↑  OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Lev Nikolayevich Revutskiy** [1889.8 (20).2, Chernigov viloyati — 1977.30.3, Kiyev] — ukrain kompozitori, pedagog, musiqajamoat arbobi. Zamonaviy ukrain musiqasi asoschilaridan. Xalq, artisti (1944), professor (1935), Ukraina fanlar akademiyasi akademik. (1957), Mehnat Qahramoni (1969). Kiyev konservatoriyasi hamda Kiyev universitetini tugatgan (1916). Kiyev konservatoriyasida oʻqituvchi (1924—41 va 1944-yildan), Toshkent konservatoriyasida kafedra mudiri (1941—44). Milliy simfoniya va konsert janrlariga asos solgan. Ayniqsa, xor va ovoz yoki fortepiano uchun qayta ishlangan ukrain xalq qoʻshiklari mashhur.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |